User talk:Iuliana balac

Critica de teatru Visul unei nopţi de vară

Piesa de teatru “Visul unei nopţi de vară” scrisă de William Shakespeare a fost pusă în scenă la Teatrul Naţional Cluj Napoca, regia spectacolului fiind semnată de Sorin Militaru, scenografia de Cristian Rusu, iar muzica originală îi aparţine lui Vlaicu Golcea. Piesa de teatru este o comedie romantică scrisă la mijlocul anilor 1590. Acţiunea prezintă aventurile a patru iubiţi din Atena şi a unui grup de actori amatori, într-o pădure locuită de spiriduşi. Cuplurile de îndrăgostiţi, Lysander şi Hermia, Demetrius şi Helena, devin victime ale unor intrigi născocite de duhurile pădurii, spiriduşi şi zâne. Comploturi acestora şi în special ale spiriduşului Puck duc la dese schimbări de stare şi de sentimente ale personajelor care trec foarte repede de la iubire la ură şi de la prietenie la gelozie. Toate acestea creează situaţii inedite şi foarte comice în care se vor afla nu numai tinerii îndrăgostiţi, dar şi grupul de actori amatori care repeta o piesă ce urmează a fi jucată în cadrul ceremoniei nunţii lui Tezeu, ducele Atenei şi a Hippolytei, regina amazoanelor. Personajele Lysander şi Hermia formează unul din cele doua cupluri de îndrăgostiţi. În opinia mea aceste doua roluri au fost interpretate bine, actorii fiind foarte credibili, coportandu-se ca doi adevăraţi îndragostiţi. Cred că vocea actorilor a fost buna, iar timbrul vocii l-au adaptat conform scenelor, şi a acţiunilor petrecute în scenele respective. Interpretarea a fost una de excepţie, emoţiile şi trăirile personajelor fiind transmise spectatorilor prin intermediul actorilor. Personal mi-a plăcut foarte mult interpretarea acestei piese, actorii interacţionând bine cu publicul făcându-l să râdă, având în vedere că această piesă este o comedie. Din punct de vedere al design-ului, decorul mi-a plăcut mult. Acţiunea acestei piese s-a petrecut într-o pădure, iar prezentarea acestei păduri m-a intresionat, deoarece mi s-a părut foarte interesantă. Pe mijlocul scenei a fost amplasată o scena mai mică iar acea pădure fermecată a fost prezentată cu ajutorul unor lumini care veneau din acea scena, şi fum. Toate aceste efecte dând impresia unui loc fermecat. Costumele pe care le-au purtat actorii au fost reuşite deoarece au ajutat la introducerea publicului în poveste. Mi-a plăcut foarte mult piesa din mai multe puncte de vedere. În primul rând mi-a plăcut foarte mult interpretarea sopranei de la începutul şi sfârşitul piesei, aceasta având un rol important deoarece cu ajutorul muzicii spectatorii au fost introduşi în acea lume. Deasemenea şi interpretarea actorilor mi-a plăcut deoarece aceştia şi-au intrat cu adevarat în rol, acest lucru făcându-i foarte credibili.